03/09/2014 | Administración LocalMunicipal
Arzúa
Ordenanda reguladora do servizo de intermediación laboral nomeado “bolsa de emprego do Concello de Arzúa”

Quedando elevado a definitivo o acordo provisional adoptado polo Pleno deste Concello na sesión celebrada o día 26 de maio de 2014; (publicado no Boletín da Provincia nº 114 de 17 de xuño de 2014) relativo ao establecemento da ordenanza reguladora do servizo de intermediación laboral nomeado “Bolsa de emprego do Concello de Arzúa”, toda vez que durante o período de exposición pública do expediente que contén dito acordo non foi presentada reclamación ningunha; De conformidade co disposto no artigo 70 nº 2 da Lei 7/1985 de 2 de abril, Reguladora das Bases de Réxime Local, publícase agora o citado acordo plenario, así como o texto íntegro da referida ordenanza. E iso no seguinte sentido: ACORDO PLENARIO: Primeiro.- Aprobar provisionalmente a ordenanza reguladora do servizo de intermediación laboral, nomeado “Bolsa de emprego do Concello de Arzúa”. Segundo.- Expoñer ao público o expediente no Taboleiro de Anuncios da Casa do Concello e no Boletín Oficial da Provincia, durante o prazo de trinta días hábiles durante os cales os interesados poderán presentar as reclamacións ou suxerencias que estimen oportunas. Terceiro.- Considerar elevado a definitivo o acordo de aprobación provisional da referida ordenanza, para o suposto de que non se presenten reclamacións durante o período de exposición pública. Cuarto.- Para o anterior suposto (de aprobación tácita) publicarase integramente -o texto da referida ordenanza así como este acordo de aprobación- no Boletín Oficial da Provincia. Sen que poida entrar en vigor a ordenanza ata que fora publicada en dito Boletín e transcorrra tamén o prazo de quince días hábiles a que se refire o artigo 70 nº 2, en relación co artigo 65 nº 2 da Lei 7/1985 de 2 de abril; Reguladora das Bases de Réxime Local; e comezará a aplicarse a partir do día seguinte, permanecendo en vigor ata a súa modificación ou derogación expresa.1. EXPOSICIÓN DE MOTIVOS. A evolución do mercado de traballo, o incremento do desemprego e a situación de crise fan necesario articular medidas e accións de atención constante e especializada dirixidas a aqueles colectivos con dificultades de inserción laboral. A Bolsa de Emprego xestionada polo Concello de Arzúa ten como finalidade que os demandantes de emprego e as empresas do noso municipio dispoñan dun medio máis que contribúa a unha maior eficacia e eficiencia do mercado laboral. Esta Bolsa de Emprego vai dirixida, tanto a persoas que busquen emprego, coma aos/as empresarios/as que buscan traballadores/as para a súa empresa, realizando unha labor informativa, poñendo en contacto a ambos os dous colectivos. Facéndose unha ferramenta áxil, transparente e eficaz á disposición do cidadán en xeral. A documentación que figure nesta Bolsa de Emprego poderá ser empregada en procesos de selección de persoal laboral temporal do Concello de Arzúa. En ningún caso a Bolsa de Emprego municipal se entende como un servizo que proporciona postos de traballo “in situ”, senón que colabora coa persoa demandante na busca dun emprego a través das ferramentas que se detallan neste documento. Artigo1. DEFINICIÓN E OBXECTO. Esta ordenanza ten por obxecto regula a constitución e funcionamento da “Bolsa de Emprego do Concello de Arzúa”. Esta bolsa de emprego está ideada para prestar un servizo de intermediación laboral entre persoas demandantes de emprego e empresas en busca de traballadores. Ademais terá como obxectivo cubrir prazas de carácter temporal que, por circunstancias e atendendo a programas concretos, xurdan no Concello de Arzúa, con excepción das que por disposicións legais non poidan ser obxecto da mesma. A bolsa de emprego xestionada polo Concello de Arzúa ten como obxectivos: 1. Intermediar laboralmente de xeito que a bolsa constitúa unha ferramenta de conexión entre a demanda de emprego existente e as ofertas de emprego.2. Establecer e afianzar contactos co sector empresarial da zona como estratexia facilitadora do acceso ao mercado de traballo.3. Promover a inserción laboral dos traballadores e a súa formación continua a través de diferentes programas que lles facilite ou mellore as súas posibilidades de acceso a un posto de traballo por conta allea ou propia.4. Mellorar a calidade das prestacións que reciben os cidadáns e, en especial axilizar os procesos selectivos para cubrir as prazas de carácter temporal, así como para cubrir as necesidades temporais de persoal de carácter non permanente. Deste xeito, esta bolsa de emprego constituiría un servizo adicional ao que presta o Servizo Público de Emprego de Galicia da Xunta de Galicia a través das Oficinas de Emprego. A bolsa de emprego, coma relación ordenada das persoas que voluntariamente solicitasen a súa inclusión, con destino a: a) Intermediación con empresas do ámbito de aplicación da Bolsa de Emprego. b) Vacantes temporais producidas naquelas prazas do Concello, ben por baixas producidas por incapacidade laboral, vacacións ou calquera outra circunstancia. A inclusión na Bolsa de Emprego non supón en sí mesma un dereito á contratación, sendo exclusivamente a súa función a de servir de relación ordenada, das persoas que poden ser chamadas para cubrir os postos xurdidos a través das distintas opcións que se recollen neste artigo. Quedan excluídos da aplicación deste Regulamento: No apartado b) deste artigo: • Cando se trate de persoal contratado ao amparo de subvencións de carácter finalista recibidas de outra Administración ou Organismo Público, para o que se estará ao disposto nas normas específicas e de obrigado cumprimento que rexen ditas subvencións. • Persoal que se contrate dentro das convocatorias específicas que se efectúen en razón de convenios subscritos polo Concello con outras entidades públicas tales como o Servizo Público de Emprego de Galicia, Servizo Público de Emprego Estatal, Escolas Taller, Obradoiros de Emprego, Así mesmo, aquelas prazas nas que concorran características especiais porque se considere que conteñan unha especial dificultade técnica ou profesional, serán cubertas polos sistemas de concurso, concurso-oposición ou oposición e mediante a aprobación das bases de selección correspondentes. • Persoal de prácticas de formación, en virtude a convenios específicos cos distintos centros educativos. Artigo2. REQUISITOS DAS PERSOAS ASPIRANTES. Son requisitos para formar parte da Bolsa de Emprego do Concello de Arzúa: a) Ser maior de dezaseis anos. No caso de que a persoa demandante de emprego non teña a maioría de idade a solicitude deberá ir asinada polo representante legal ou titor/a da persoa solicitante. b) Ser español ou tela nacionalidade dun dos Estados da Unión Europea ou pertencer a calquera dos Estados aos que sexa aplicable o dereito á libre circulación de traballadores no estranxeiro. c) Estar en posesión da titulación correspondente e posuír a experiencia e requisitos esixidos segundo o posto de traballo solicitado. d) Posuír a capacidade funcional para o desempeño das tarefas correspondentes. e) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar inhabilitado absoluta ou especialmente para o acceso ao Corpo ou escala de funcionario, ou para exercer funcións similares ás que desempeñaban no caso de persoal laboral, no que fora separado ou inhabilitado. No caso de ser nacional doutro Estado, non estar sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Artigo3. INSCRICIÓNS. Para realizar a inscrición na Bolsa de Emprego do Concello de Arzúa a persoa candidata deberá: 1) Realizar a preinscrición: A persoa candidata poderá realizar a súa preinscrición da seguinte forma: • En modelo normalizado que figura como anexo 1 desta ordenanza, que ao efecto se lle entregará á persoa interesada, ou ben poderá descargalo na páxina web do Concello de Arzúa (impreso de preinscrición Anexo 1) Unha vez cumprimentado o anexo 1, presentarase no Rexistro do Concello dirixida ao Departamento de Formación e Emprego.2) Realizar a entrevista de inscrición: a persoa candidata unha vez realizada a preinscrición será citada polo Departamento de Formación e Emprego., para realizar unha entrevista onde se formalizará a recollida de información e a súa inscrición na Bolsa de Emprego. Artigo 3.1. Documentación esixida. Na entrevista de inscrición a persoa candidata presentará a seguinte documentación: • Fotocopia do DNI • Fotocopia tarxeta de demanda de emprego (para persoas inscritas no Servizo Público de Emprego) • Currículo • Anexo II (Inscrición na Bolsa de Emprego) • Autorización para protección de datos (Anexo III) Todos os datos incluídos no currículo, así coma nos impresos serán tratados baixo a máis estrita confidencialidade, e serán revisados e actualizados de forma periódica. Artigo 4. FUNCIONAMENTO DA BOLSA DE EMPREGO A atención ao público da Bolsa de Emprego realizarase de luns a venres, dentro dos horarios das oficinas municipais. Calquera variación dos datos achegados á Bolsa de Emprego deberá comunicarse presentando a través do Rexistro o impreso de modificación, recollido no anexo III desta ordenanza, acompañado da documentación oportuna. A inscrición na Bolsa de Emprego terá unha vixencia de 24 meses. Pasado este período de tempo a inscrición débese renovar, empregando o impreso que figura no anexo III desta ordenanza. Se a persoa inscrita, por calquera motivo, quere darse de baixa na Bolsa de Emprego, deberá solicitala polos mesmos medios establecidos para a inscrición empregando o impreso do anexo III. Artigo 4.1. Xestión das ofertas de emprego. Os empregadores que precisen incorporar as súas empresas a un traballador deberán realizar a correspondente solicitude ao Departamento de Formación e Emprego do Concello de Arzúa, mediante a cumprimentación do impreso elaborado ao efecto, recollido no Anexo V do presente regulamento, mediante unha breve descrición do perfil que deben cumprir as persoas candidatas. O proceso de inscrición da oferta poderá formalizarse directamente no Departamento de Formación e Emprego. Deberán presentar o anexo V debidamente cuberto e asinado en dito departamento para que este poida proceder ao envío de persoas candidatas. Tras unha preselección dos perfís dos candidatos máis apropiados para o posto, se os houbese, o técnico responsable da xestión da bolsa de emprego porase en contacto cos traballadores inscritos preseleccionados para informarlles da oferta e comprobar o seu interese en participar no proceso. Seguidamente remitirase unha copia dos currículos aos empregadores solicitantes. A entrega dos currículos das persoas candidatas preseleccionadas aos solicitantes será inmediata trala comprobación da súa dispoñibilidade. A comprobación do interese do candidato, nos casos de urxencia, poderá ser obviado entregándose directamente os datos dos posibles candidatos á empresa, co gallo de que esta proceda a realizar a selección. Unha vez entregados os currículos, o empregador decidirá o método de selección das persoas candidatas preseleccionadas, quedando baixo a súa responsabilidade a tutela da confidencialide dos currículos entregados. Finalizada a selección, a empresa comprométese a destruír os currículos das persoas candidatas non contratadas. No caso de non existir persoas candidatas que cumpran os requisitos da oferta consultarase coa empresa a posibilidade de elaborar un anuncio que se pode dar a coñecer no taboleiro de anuncios do Concello. O ofertante deberá notificar no Departamento de Formación e Emprego o resultado do proceso de selección. A inscrición na Bolsa de Emprego terá unha vixencia de 24 meses. Pasado este tempo a inscrición débese renovar, empregando o impreso que figura no anexo III desta ordenanza. Artigo 5. Tipo de datos susceptibles de seren almacenados. Os datos susceptibles de seren almacenados das persoas candidatas serán: - Nome e apelidos, DNI, teléfonos, correo electrónico, enderezo, poboación, data de nacemento. - Fotografía - Formación académica e cursos. - Experiencia profesional. Non se pedirán nin se aceptarán datos relacionados coa etnia, preferencias sexuais, crenzas relixiosas nin similares. Artigo 6. Procesos selectivos do Concello de Arzúa. Comunicarase ás persoas inscritas na Bolsa de emprego a apertura de procesos selectivos do Concello de Arzúa. A documentación que figure nesta Bolsa de Emprego poderá ser empregada nos procesos de selección de persoal laboral temporal do Concello de Arzúa, complementándoa e actualizándoa en función das bases de cada proceso selectivo. Artigo 7. Dereitos e deberes. Artigo 7.1. Dereitos e deberes das persoas inscritas na Bolsa de Emprego do Concello de Arzúa. – As persoas candidatas inscritas no ficheiro de Emprego terán dereito a coñecer todos os artigos contidos no presente regulamento da Bolsa de Emprego do Concello de Arzúa, así como cantos cambios e modificacións se produzan no mesmo. Así mesmo, terán a obriga de respectar todos os artigos contidos neste regulamento ao igual que as modificacións ou cambios que se poidan introducir no mesmo. – As persoas candidatas inscritas na Bolsa de Emprego do Concello de Arzúa terán a obriga de ser veraces na descrición das súas aptitudes, formación, situación laboral, e todos aqueles datos que proporcionen á persoa encargada da Bolsa. – Os traballadores inscritos na Bolsa de Emprego do Concello de Arzúa terán o dereito de comprobar os seus datos para actualizalos, modificalos ou dalos de baixa de xeito voluntario, segundo o previsto na Lei Orgánica 15/1999 de 13 de decembro de Protección de Datos de Carácter Persoal. – As persoas candidatas inscritas na Bolsa procederán á renovación transcorridos dous anos dende a súa inscrición nela. Esta renovación realizarase durante o primeiro trimestre do ano a fin de indicar o seu interese en seguir pertencendo á mesma e actualizar os datos que considere oportunos; se isto non se realízase pasaría a considerarse baixa momentanea ata a súa actualización; se en dous anos non se actualizase o currículo entenderíase que non desexa seguir utilizando o servizo e daríase de baixa definitiva. Artigo 7.2. Dereitos e deberes das empresas inscritas na Bolsa de Emprego do Concello de Arzúa. – As empresas solicitantes terán dereito a coñecer todos os artigos contidos no presente regulamento, así coma cantas modificacións e cambios se produzan no mesmo. Terán, tamén, a obriga de respectar todos os artigos contidos neste regulamento ao igual que as modificacións ou cambios que poideran introducirse no mesmo. – As empresas solicitantes deberán estar legalmente establecidas e cumprir coa normativa reguladora de dita actividade. – No caso de detectarse algunha anomalía no proceso ou contradición, procederase a dar de baixa temporalmente (un ano) ou definitivamente en caso de reincidencia do empregador na Bolsa de Emprego do Concello de Arzúa. Artigo 8. Protección de datos. Segundo a Lei Orgánica 15/1999, do 13 de decembro, de Protección de Datos de carácter Persoal, os datos que incorpore o usuario neste ficheiro serán destinados para a finalidade descrita anteriormente, sendo o responsable do ficheiro o Concello de Arzúa, ante o que se deben exercer os dereitos de acceso, oposición, rectificación e cancelación dos datos de carácter persoal. Os datos de carácter persoal serán tratados co grao de protección adecuado, segundo o Real Decreto 944/1999, de 11 de xuño, tamándose as medidas de seguridade necesarias para evitar a alteración, perda, tratamento ou acceso non autorizado por parte de terceiros que o poidan empregar para finalidades distintas ás desexadas polo usuario. Non está permitida a cesión doutros datos e a outras entidades diferentes do ao que se contempla nesta ordenanza. Disposición final. A presente ordenanza entrará en vigor unha vez publicado o seu texto íntegro no Boletín Oficial da Provincia, transcorrido o prazo previsto no artigo 65.2 da Lei Reguladora das Bases do Réxime Local. Que coñezo o contido da Ordenanza da Bolsa de Emprego do Concello de Arzúa, publicada o día …………… no BOP. A preinscrición na bolsa de emprego do Concello de Arzúa. De acordo co establecido pola Lei Orgánica 15/1999 do 13 de decembro, de Protección de Datos de Carácter Persoal, consinto que estos datos sexan incluídos no ficheiro de que é titular o Concello de Arzúa e poidan ser empregados coa facilidade de prestarme o servizo solicitado nesta instancia e declaro estar informado sobre os dereitos de acceso, rectificación, cancelación e oposición que poderei ejercitar no domicilio social do Concello de Arzúa, na rúa Santiago, 2, 15810 Arzúa ( A Coruña). Consinto ademáis que os meus datos sexan comunicados a aqueles organismos e/ou empresas que resulte necesario para tramitar o servizo solicitado. Data: ________________________ Sinatura__________________________ ************** D./Dna ________________________________________________________________________________________________ con D. N. I.: ________________________________ e enderezo en _______________________________________________ Concello ____________________________________________________________________ C. P_______________________ Teléfono de contacto ____________________________________ Ao Departamento de Formación e Emprego do Concello de Arzúa para que solicite de oficio o volante de empadronamento co motivo de inscribirme na Bolsa de Emprego do Concello de Arzúa. Arzúa,________de___________de_________20___ Sinatura Que coñezo o contido da Ordenanza da Bolsa de Emprego do Concello de Arzúa, publicada o día …………… no BOP. A inscrición na bolsa de emprego do Concello de Arzúa como  Desempregado  Demandante de mellora de emprego  Sen estudos  BUP  FP1/CM  Diplomatura  EXB  FP2/CS  COU  Licenciatura  Bacherelato  Grao  Postgrado ……………………. Estudante de:………………………………………….  Certificado Profesionalidade ………………………………………….……………….  Competencias Clave ………………………………………………………….………… Cursos …………………………….…………………………………………………………………….  Coñecementos nivel usuario  Coñecementos específicos en ….…………….  Galego Nivel CELGA  Español  Inglés  Francés  Alemán  Outros  Si  Non Tipo.………………………………….  Manipulador/-a alimentos  Manip. Prod. Fitosanit.  Socorrista  CAP Met didática  Tarxeta profesional construcc  Gruista  Inst. font. e gas; calefaccion  Insta. electricista  Competencia mariñeiro  Primeiros auxilios  CAP transporte  Outros especificar  DNI ou ……………….  Tarxeta de demandante de emprego  Curriculum Vitae  Outros …………………. De acordo co establecido pola Lei Orgánica 15/1999 do 13 de decembro, de Protección de Datos de Carácter Persoal, consinto que estos datos sexan incluídos no ficheiro de que é titular o Concello de Arzúa e poidan ser empregados coa facilidade de prestarme o servizo solicitado nesta instancia e declaro estar informado sobre os dereitos de acceso, rectificación, cancelación e oposición que poderei exercitar no domicilio social do Concello de Arzúa, na rúa Santiago, 2, 15810 Arzúa ( A Coruña). Consinto ademáis que os meus datos sexan comunicados a aqueles organismos e/ou empresas que resulte necesario para tramitar o servizo solicitado. Data:________________________ Sinatura__________________________ Que estou inscrito/a na Bolsa de Emprego do Concello de Arzúa Que coñezo o contido da Ordenanza da Bolsa de Emprego do Concello de Arzúa, publicada o día……………no BOP.  A renovación da miña inscrición, xa que está próximo a vencer o prazo estipulado para este fin, e achego documentación que se relaciona máis abaixo.  A modificación dos meus datos, segundo se explica máis abaixo (1)  A baixa na Bolsa de Emprego por …………………………………………………… Relacion de documentación que achego para a renovación e/ou modificación De acordo co establecido pola Lei Orgánica 15/1999 do 13 de decembro, de Protección de Datos de Carácter Persoal, consinto que estos datos sexan incluídos no ficheiro de que é titular o Concello de Arzúa e poidan ser empregados coa facilidade de prestarme o servizo solicitado nesta instancia e declaro estar informado sobre os dereitos de acceso, rectificación, cancelación e oposición que poderei exercitar no domicilio social do Concello de Arzúa, na rúa Santiago, 2, 15810 Arzúa ( A Coruña). Consinto ademáis que os meus datos sexan comunicados a aqueles organismos e/ou empresas que resulte necesario para tramitar o servizo solicitado. Data:________________________ Sinatura__________________________ Don/Dona _______________________________________________________________ con DNI núm. __________________ Os datos persoais contados no Currículo que, en adiante, xestionará o Concello de Arzúa, a través da súa Bolsa Local de Emprego, gozan de protección prevista no Título II da Lei Orgánica 15/1999, de protección de datos de carácter persoal. Aos efectos da mencionada Lei Orgánica, fun informado previamente e declaro a exactitude e veracidade dos datos contados no mencionado Curriculo e autorizo a súa utilización ao Concello de Arzúa mediante a súa Bolsa Local de Emprego, para a intermediación coas ofertas de traballo. Estes datos non se poden utilizar para finalidades incompatibles daquelas para as cales foron recollidas. Sinatura Arzúa, a de do Que coñezo o contido da Ordenanza da Bolsa de Emprego do Concello de Arzúa, publicada o día……………no BOP. A inscrición da seguinte oferta na bolsa de emprego do Concello de Arzúa Publicidade en medios da bolsa de emprego Concello de Arzúa:  Si  Non De acordo co establecido pola Lei Orgánica 15/1999 do 13 de decembro, de Protección de Datos de Carácter Persoal, consinto que estos datos sexan incluídos no ficheiro de que é titular o Concello de Arzúa e poidan ser empregados coa facilidade de prestarme o servizo solicitado nesta instancia e declaro estar informado sobre os dereitos de acceso, rectificación, cancelación e oposición que poderei exercitar no domicilio social do Concello de Arzúa, na rúa Santiago, 2, 15810 Arzúa ( A Coruña). Consinto ademáis que os meus datos sexan comunicados a aqueles organismos e/ou empresas que resulte necesario para tramitar o servizo solicitado. Data:________________________ Sinatura__________________________ De acordo co establecido pola Lei Orgánica 15/1999 do 13 de decembro, de Protección de Datos de Carácter Persoal, consinto que estos datos sexan incluídos no ficheiro de que é titular o Concello de Arzúa e poidan ser empregados coa facilidade de prestarme o servizo solicitado nesta instancia e declaro estar informado sobre os dereitos de acceso, rectificación, cancelación e oposición que poderei exercitar no domicilio social do Concello de Arzúa, na rúa Santiago, 2, 15810 Arzúa ( A Coruña). Consinto ademáis que os meus datos sexan comunicados a aqueles organismos e/ou empresas que resulte necesario para tramitar o servizo solicitado. Data:________________________ Sinatura__________________________ En Arzúa, a 23 de maio de 2014 O alcalde Asdo.: José Luis García López